ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัส นร02670019006

ขอให้แก้ไขปัญหากลิ่นเหม็นรบกวนจากการใช้โดรนบินฉีดพ่นสารเคมีกำจัดแมลง บริเวณ พื้นที่นา ใกล้กับหมู่บ้านชัยพฤกษ์ 1 ถนนคุ้มเกล้า ซอย 7 แขวงลำปลาทิว เขตลาดกระบัง กรุงเทพมหานคร จุดสังเกต บริเวณพื้นที่ดังกล่าวจะอยู่ทางทิศเหนือของหมู่บ้าน ติดกับรั้วกำแพงด้านหลังบ้านเลขที่ 100/175 เนื่องจากผู้ร้องแจ้งว่าในพื้นที่ดังกล่าว มีบุคคลมาเช่าพื้นที่ว่างเปล่า ขนาดประมาณ 80 ไร่ ความกว้างประมาณ 30-40 เมตร ความยาว 10-20 กิโลเมตร สำหรับเพื่อใช้ทำนา โดยช่วงที่เพาะกล้าขึ้นมาคืบหนึ่ง หรือประมาณ 6 นิ้ว จะมีการนำโดรนบินสูงขึ้นจากพื้นดิน 4-5 เมตร เพื่อใช้ฉีดพ่นสารเคมีกำจัดแมลงไปทั่วบริเวณ ทำให้สารเคมี หรือยาฆ่าแมลง ลอยฟุ้งกระจายพัดตามลมเข้าหมู่บ้านฯ ใกล้เคียง และพัดเข้าตามบ้านเรือนของประชาชนในหมู่บ้านฯ ส่งผลทำให้ประชาชนในพื้นที่ฯ หลายหลังคาเรือน ได้รับกลิ่นเหม็นรบกวน เดือดร้อนเป็นอย่างมาก โดยเฉพาะบ้านที่อยู่ติดแนวเขตกำแพงหมู่บ้านฯ (กำแพงมีความสูง 3 เมตร) ซึ่งการฉีดพ่นสารเคมีกำจัดแมลงในแต่ละ 1 ครั้ง จะใช้ระยะเวลาดำเนินการฉีด 1 วัน เฉลี่ยประมาณ 1-2 ต่อวัน โดยจะใช้โดรนบินขึ้นสูง 10 รอบ (ไม่สามารถระบุช่วงเวลาที่แน่ชัดได้) ประสบปัญหามาเป็นระยะเวลาประมาณ 6-8 เดือน จำนวน 2 ครั้งแล้ว ล่าสุดวันที่ 08 พฤษภาคม 2567 เวลา 12.21 น. (ช่วงเวลาที่ผู้ร้องติดต่อเข้ามาแจ้งเรื่อง) เบื้องต้นผู้ร้องยังไม่เคยติดต่อแจ้งเรื่องไปยังหน่วยงานใด ประกอบกับก่อนหน้านี้ผู้ร้องเคยมีการพูดคุยเรื่องปัญหาเสียงดังและกลิ่นเหม็นรบกวน กับคนรับจ้างไถนา ซึ่งก็รับทราบเรียบร้อย แต่ยังไม่ได้แก้ไขปัญหาใด จึงประสงค์ให้หน่วยงานที่เกี่ยวข้องแก้ไขปัญหาในกรณีดังกล่าว เพื่อบรรเทาความเดือดร้อนให้แก่ประชาชนต่อไป

 //หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่
ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata